Страшило

Страшило или плашило — кукла, најчесто направена од дрвена рамка или рамка од плетени прачки и покриена со партали за да личи на човечко суштество, која се поставува во градина или поле за да ги плаши птиците и на тој начин да ги спречи да ги јадат семињата и плодовите. За птиците, страшилото понекогаш е средство за одвраќање, но понекогаш место за застанување.
Плашилото всушност, ги плаши младите птици, но на постарите им требаат само неколку часа за да разберат и повеќе да не се плашат, барем за најинтелигентните видови.
Долго време биле користени од земјоделците (и на Исток и на Запад), современите земјоделци сега прибегнуваат кон поефикасни трикови, како што се уреди за плашење птици.
1 Видови страшила
И други уреди се нарекуваат „страшила“. Кога некоја граблива птица е ловец на одредени видови, нивна слика може да се прикачи на балон со хелиум или змеј. За градините, достапни се во трговијата тридимензионални модели што прикажуваат мачка, був или змија. Страшилото на Маркгрен се состои од две огромни очи. Прикажувањето на телата на птиците во необични пози може да биде ефикасно за некои птици. Ова не делува кај сите птици. Стробоскопските светла можат да бидат доста ефикасни, но птиците на крајот се навикнуваат и на нив. Во Соединетите Американски Држави, танчерите на ветар понекогаш се користат и како страшила.
Исто така се користи акустична опрема (позната како „плашила за птици“) што емитува природни или вештачки звуци кои предизвикуваат стрес или страв кај птиците, со што ги бркаат од заштитеното подрачје. Тие се препознаени како ефикасни во безбедноста на аеродромите и почнуваат да се поставуваат во индустриски зони каде што присуството на одредени птици е штетно за дејноста (хотели, депонии за отпад, пристаништа итн.). При рачното сеење се користел акустичен метод за плашење на птиците додека семето не се покриело со влачење. За оваа намена во Македонија се користело кречетало.
Сепак, на крајот птиците се навикнуваат на секој вид плашила. Всушност, сите овие решенија остануваат ефикасни ако и само ако се спроведе сеопфатен пристап кон управувањето, земајќи ги предвид присутните семејства птици и комбинирајќи различни методи за одвраќање.
2 Зголемување на ефикасноста
За да се зголеми ефикасноста, треба да се менува местото на плашилото. Ако моделот се движи редовно, на пример со ветерот, се покажува како поефикасен. Други стимули можат да бидат поврзани со одредени движења, како што се гласни звуци. Ако движењето е комбинирано со бучава, самото движење останува ефикасно некое време. Страшилото во облик на ловец кој пука е исто така често поефикасно од класичната положба во облик на буквата Т.
3 Страшилото во уметноста
* Ликот од романот ''„Волшебникот од Оз“'' (1900) и неговите бројни филмски адаптации.
* Страшило, постојан супернегативец во универзумот на ''Бетмен'' (од 1941 година).
*''Страшило'', телевизиска серија продуцирана од Волт Дизни Пикчрс (1964).
*''„Страшило“'', филм во кој глуми Ал Пачино (1973).
* Во 9-тата епизода од 2. сезона на ''„Приказни од криптата''“, „Четиристраниот триаголник“, објавена во 1990 година, ликот што го игра Патриша Аркет се заљубува во страшило.
* Во анимираниот филм ''„Ноќта пред Божиќ'' “ (1993), главниот лик Џек Скелингтон е страшило.
* Репка глава, скокачкото страшило во анимираниот филм ''„Подвижниот замок на Хоул'' “ (2004).
* Во 13. епизода од 3. сезона од анимираната серија ''Мартин Мистерија'' „Ноќта на страшилото“ (2005), чудовиштето што ја прогонува фармата на тетката на Мартин е злобно страшило кое оживува.
* Злобно страшило се појавува во хорор-филмот ''„Гласници''“ (2007).